TACC ส่งเครื่องดื่ม “มะม่วงผสมมะยงชิด” รับซัมเมอร์ กระตุ้นยอดขายครึ่งปีแรกโตต่อ
TACC ส่งเครื่องดื่ม “มะม่วงผสมมะยงชิด” มีให้เลือก 3 เมนู ต้อนรับซัมเมอร์ เปิดขายแล้วที่ All Cafe ทุกสาขาทั่วไทย ตั้งแต่ 24 มี.ค.65 มั่นใจกระตุ้นยอดขายครึ่งปีแรกโตต่อ ดันรายได้ทั้งปีโต 10-15%
TACC ส่งเครื่องดื่ม “มะม่วงผสมมะยงชิด” มีให้เลือก 3 เมนู ต้อนรับซัมเมอร์ มั่นใจกระตุ้นยอดขายครึ่งปีแรกโตต่อ ดันรายได้ทั้งปีโต 10-15%
25 มี.ค. 2565

นายชัชชวี วัฒนสุข ประธานกรรมการบริหาร บริษัท ที.เอ.ซี.คอนซูเมอร์ จำกัด (มหาชน) หรือ TACC เปิดเผยว่า บริษัทฯได้พัฒนาสินค้าใหม่เครื่องดื่มมะม่วงมะยงชิดออกสู่ตลาด เพื่อกระตุ้นยอดขายในช่วงไตรมาส 1-2 ของปีนี้ ต้อนรับอากาศร้อนช่วงซัมเมอร์ ใน 7-Eleven  All Cafe ทุกสาขาทั่วไทย โดยมีแผนจะเปิดตัวในวันที่ 24 มีนาคม 2565 ที่ผ่านมา มีให้เลือกถึง 3 เมนู ประกอบด้วย อเมริกาโน่ มะม่วงมะยงชิด 22 0z. ราคา 50 บาท ชามะม่วงมะยงชิด 22 0z. ราคา 45 บาท และมะม่วงมะยงชิดโยเกิร์ตทวิสต์ 16 0z. ราคา 40 บาท
ทั้งนี้ อเมริกาโน่มะม่วงมะยงชิด เครื่องดื่มเมนู ใหม่ที่ผสมผสานกันอย่างลงตัว ระหว่างรสชาติเปรี้ยวอมหวานที่มาพร้อมกลิ่นหอมอันเป็นเอกลักษณ์จากผลไม้มะม่วงและมะยงชิด ผสานกับรสชาติเข้มข้นของกาแฟ ทำให้ได้เครื่องดื่มรสชาติกลมกล่อม หอมอร่อย ถูกใจสายกาแฟแน่นอน
โดยมะม่วงมะยงชิดโยเกิร์ตทวิสต์ สมูทตี้มะม่วงผสมมะยงชิด เป็นการผสมผสานที่ลงตัวได้เป็นเครื่องดื่มรสชาติเข้มข้นเปรี้ยวอมหวาน พร้อมกลิ่นหอมหวานอันเป็นเอกลักษณ์ ปั่นเข้ากับโยเกิร์ตธรรมชาติ ช่วยเพิ่มอรรถรสในการดื่ม พร้อมช่วยปรับสมดุลระบบทางเดินอาหารและช่วยกระตุ้นระบบย่อยอาหารให้ดีขึ้น
ส่วนชามะม่วงมะยงชิด เครื่องดื่มชามะม่วงผสมมะยงชิดรสชาติเปรี้ยวอมหวานมาพร้อมกลิ่นหอมอันเป็นเอกลักษณ์ผสานกับน้ำชาที่สกัดจากใบชาชงสดรสนุ่มละมุนลิ้น ให้รสชาติอร่อยกลมกล่อมอย่างลงตัวมอบความสดชื่นได้อย่างเต็มที่ เหมาะกับอากาศร้อนช่วงซัมเมอร์ได้เป็นอย่างดี
“มั่นใจว่าการเปิดตัวเครื่องดื่มมะม่วงมะยงชิด รสชาติเปรี้ยวอมหวาน ที่มาพร้อมกับความหอมเป็นเอกลักษณ์ของผลไม้ไทย ช่วยเพิ่มอรรถรสในการดื่ม และมอบความสดชื่นได้อย่างเต็มที่เหมาะกับอากาศร้อนในช่วงซัมเมอร์นี้เป็นอย่างดี จะช่วยกระตุ้นยอดขายเครื่องดื่มใน 7-Eleven เติบโตอย่างต่อเนื่อง ผลักดันให้แนวโน้มรายได้ในปีนี้เติบโต 10-15% ตามเป้าหมาย และ TACC พร้อมเดินหน้าเปิดตัวสินค้าใหม่ออกสู่ตลาดออกสู่ตลาดอย่างต่อเนื่อง เพื่อกระตุ้นยอดขายทั้งในส่วนของพันธมิตรทางการค้าและกลุ่มลูกค้า B2C” นายชัชชวีกล่าวในที่สุด